Віншуем вас з Міжнародным днём роднай мовы! Родная мова для кожнага чалавека – гэта мова яго продкаў, мова яго народа, духоўная спадчына і абярэг у жыцці. Змітрок Бядуля пісаў: “Толькі тады цябе ўсе будуць шанаваць як чалавека, калі сам сябе будзеш шанаваць – калі не адкінеш свайго нацыянальнага ўласнага багацця. А першы скарб нацыянальны – гэта родная мова”. Шануйце ж і любіце роднае слова, размаўляйце па-беларуску!